היפוכולסטרולמיה

היפוכולסטרולמיה היא הנוכחות של רמות נמוכות באופן חריג (היפו-) של כולסטרול בדם (-המיה). בעוד שרמות גבוהות של כולסטרול בדם (היפרכולסטרולמיה) נמצאו בהתאמה עם טרשת עורקים, גם חסר כולסטרול יכול להוביל לתוצאות שליליות. כולסטרול הוא מרכיב חיוני של קרום התא בממלכת החי, והוא נדרש לוויסות תקין של חדירות הקרום ונזילותו. לא ברור אם רמת כולסטרול נמוכה מהממוצע גורמת נזק ישיר, אך זהו ממצא שכיח במחלות מסוימות. על חשיבות הכולסטרול בהתפתחות ותפקוד המוח ניתן ללמוד מהתסמונת הגנטית סמית-למלי-אופיץ (SLOS) שבה נפגע האנזים 7-דהידרו-כולסטרול-רדוקטז האחראי לשלב האחרון בייצור כולסטרול בגוף. בתסמונת זו, שבה נמצאת רמת כולסטרול נמוכה בדם (ורמה גבוהה של 7-דהידרו-כולסטרול), תוארו מגוון הפרעות - מבעיות חשיבה והתנהגות ועד עיוותים מולדים קשים. על פי הגדרת איגוד הלב האמריקאי מ-1994, רמת כולסטרול כוללת מתחת ל-160 מ"ג/ד"ל (או 4.1 מילימולר) מוגדרת כהיפוכולסטרולמיה. ערך זה איננו מוסכם אוניברסלית ויש המגדירים רמות אחרות, הנעות בין 100 מ"ג\ד"ל ל-190 מ"ג\ד"ל). סיבות אפשריות לכולסטרול נמוך בדם כוללות: סטטינים פעילות יתר של בלוטת התריס (היפר-תירואידיזם) אי ספיקת יותרת הכליה מחלות כבד תת-ספיגה (לקוי בספיגת חומרים מזינים מהמעיים), כגון מחלת הצליאק תת-תזונה חסר-מוחלט-של-ליפו-פרוטאין-ביתא: מחלה גנטית נדירה הגורמת לרמת כולסטרול מתחת ל-50 מ"ג/ד"ל בדם. היא נמצאה אצל יהודים אשכנזים ותוארה גם בטורקיה, תוניס וערב הסעודית. חסר-חלקי-של-ליפו-פרוטאין-ביתא תורשתי. חסר מנגן תסמונת סמית-אופיץ-למלי תסמונת מרפן לוקמיה ומחלות דם אחרות עם השימוש המוגבר בתרופות כדי לדכא רמת כולסטרול, יש חוקרים שהביעו חשש כי הפחתת רמות כולסטרול יתר על המידה תגרום בעצמה לתחלואה. במחקרים דמוגרפיים שהתוו עקומת תמותה לפי רמות הכולסטרול נמצאה צורת U; רמת כולסטרול נמוכה קשורה בסיכון מוגבר לתמותה, בעיקר בשל דיכאון, סרטן, שבץ מדמם, דיסקציה של אבי העורקים ומחלות בדרכי הנשימה. צוין כי ייתכן שאותה הסיבה שגורמת לרמת הכולסטרול הנמוכה היא גם הסיבה שגורמת לתמותה המוגברת, וכי כולסטרול נמוך הוא פשוט סימן של בריאות לקויה. קשר בין חוסר כולסטרול לדיכאון נתמך על ידי מחקרים. לא פורסמו ראיות על קשר לשבץ-דימומי, אך רמות כולסטרול גבוהות יותר ניבאו הפחתה בסיכון.  'מחקר הגנת הלב' לא מצא עלייה במחלות בדרכי הנשימה או במחלות עצבים-ונפש בניסוי שנערך עם אוכלוסייה גדולה שנטלה תרופת סטטין. אך חשוב לציין, שבשלב ההרצה של המחקר נשרו ממנו נבדקים שחשו ברע עם נטילת סטטינים. השכיחות של היפוכולסטרולמיה אצל קשישים נמצא בטווח של 2%-36% (תלוי בהגדרת הערך של רמת כולסטרול נמוכה ובגיל שנבדק). אצל קשישים, כולסטרול נמוך עשוי לגרום סיכון בריאותי שלא יתקזז עם ההשפעות המיטיבות לכאורה של הורדת כולסטרול. בחולים קשישים שאושפזו בבית חולים, כולסטרול נמוך מנבא תמותה מוגברת לטווח קצר. במטופלים הנוטלים סטטינים ושאינם חולי לב או שבץ מוחי, חלה ירידה בשיעור הפניות ל'מיון' בשנה שלאחר שליחת התראה לרופאי המשפחה על רמת כולסטרול נמוכה מ-160מ"ג\ד"ל. במצב של מחלה חמורה, רמת כולסטרול נמוכה מנבאת הידרדרות רפואית, והיא תואמת לעליה ברמות  ציטוקינים. Genetics Home Reference, Smith-Lemli-Opitz syndrome, Genetics Home Reference (באנגלית) Criqui MH. (1994). RR Elmehdawi, Hypolipidemia: A Word of Caution, The Libyan Journal of Medicine 3, 2008-06-01, עמ' 84–90 doi: 10.4176/071221 2 "Report of the Conference on Low Blood Cholesterol: Mortality Associations". Circulation. 86 (3): 1046–60. 1992. doi:10.1161/01.cir.86.3.1046. PMID 1355411. Suarez EC (1 במאי 1999). "Relations of trait depression and anxiety to low lipid and lipoprotein concentrations in healthy young adult women". Psychosom Med. 61 (3): 273–9. PMID 10367605. {{cite journal}}: (עזרה) "Hypercholesterolemia, HMG-CoA reductase inhibitors, and risk of intracerebral hemorrhage: a case-control study". Stroke. 35 (6): 1360–4. 2004. doi:10.1161/01.STR.0000127786.16612.A4. PMID 15087556. Heart Protection Study Collaborative Group (2002). "MRC/BHF Heart Protection Study of cholesterol lowering with simvastatin in 20,536 high-risk individuals: a randomised placebo-controlled trial". Lancet. 360 (9326): 7–22. doi:10.1016/S0140-6736(02)09327-3. PMID 12114036. Nir Tsabar, Yan Press, Johanna Rotman, Bracha Klein, The low indexes of metabolism intervention trial (LIMIT): design and baseline data of a randomized controlled clinical trial to evaluate how alerting primary care teams to low metabolic values, could affect the health of patients aged 75 or older, BMC Health Services Research 18, 2018-01-05, עמ' 4 doi: 10.1186/s12913-017-2812-0 "Cholesterol and all-cause mortality in elderly people from the Honolulu Heart Program: a cohort study". Lancet. 358 (9279): 351–5. 2001. doi:10.1016/S0140-6736(01)05553-2. PMID 11502313. "Serum cholesterol levels and in-hospital mortality in the elderly". Am. J. Med. 115 (4): 265–71. 2003. doi:10.1016/S0002-9343(03)00354-1. PMID 12967690. Nir Tsabar, Yan Press, Johanna Rotman, Bracha Klein, A Randomized Trial of Alerting to Hypocholesterolemia Results of the Low Indexes of Metabolism Intervention Trial-C (LIMIT-C), Journal of the American Medical Directors Association 0, 2019-10-12 doi: 10.1016/j.jamda.2019.08.018 "Relationship of hypolipidemia to cytokine concentrations and outcomes in critically ill surgical patients". Crit. Care Med. 29 (8): 1563–8. 2001. doi:10.1097/00003246-200108000-00011. PMID 11505128. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.